बेंगलुरू/नई दिल्ली: कर्नाटक में टीपू सुल्तान की जयंती मनाने पर फिर से विवाद शुरू हो गया है. बीजेपी के वरिष्ठ नेता और पार्टी के प्रदेश अध्यक्ष बीएस येदियुरप्पा ने कहा है कि वे टीपू सुल्तान की जयंती मनाने का विरोध जारी रखेंगे. उन्होंने कहा कि टीपू सुल्तान से जुड़े किसी भी सेलिब्रेशन का जनता समर्थन नहीं कर रही है. लोगों की भावनाओं का ख्याल रखते हुए राज्य सरकार को टीपू सुल्तान की जयंती मनाने से कार्यक्रम को रद्द कर देना चाहिए. राज्य सरकार टीपू सुल्तान की जयंती मनाकर मुस्लिम समाज के लोगों को संतुष्ट करना चाहती है.